Държавен вестник, бр. 77, 2012 г., стр. 21

БРОЙ  77	
Д Ъ Р Ж А В Е Н  В Е С Т Н И К 	
СТР.  21  
Децата на възраст над 2 години, които по­
падат в посочените рискови групи и са били 
имунизирани по-рано с конюгирана пневмо­
кокова ваксина, следва да бъдат имунизирани 
и с 23-валентна полизахаридна пневмококова 
ваксина, като интервалът между приемите на 
двата вида ваксини трябва да бъде най-малко 
8 седмици.
При възрастни лица, ако употребата на 23-ва­
лентна полизахаридна пневмококова ваксина се 
счита за подходяща, може да бъде приложена 
след конюгираната ваксина.
Б. Имунизация срещу пневмококови инфек­
ции с поливалентна полизахаридна пневмоко­
кова ваксина.
Препоръчва се за: 
1. Лица, навършили 65 години, особено та­
кива, настанени в специализирани институции 
за предоставяне на социални услуги.
2. Възрастни и деца над 2 години:
а) с повишен риск от пневмококова ин­
фекция, обусловен от наличието на хронични 
заболявания: сърдечно-съдови, белодробни, 
обменни заболявания, особено диабет, алко­
холизъм и чернодробна цироза;
б) с хронично изтичане на ликвор поради 
вродени дефекти, черепни травми или невро­
хирургични манипулации;
в) с функционална или анатомична аспления, 
включително със сърповидноклетъчна анемия; 
когато предстои планова спленектомия, иму­
низацията следва да се направи най-малко 14 
дни (за предпочитане 4 до 6 седмици) преди 
операцията;
г) с понижена имунна реактивност, което 
е непосредствена причина за повишен риск 
от тежка пневмококова инфекция: болест на 
Ходжкин, лимфома, левкемия, мултиплена 
миелома, хронична бъбречна недостатъчност, 
нефротичен синдром, органна трансплантация, 
имуносупресия, причинена от друго заболяване 
или специфична терапия, включително с кор­
тикостероиди;
д) носители на НIV и болни с клинично 
проявена НIV инфекция.“
9. Досегашната т. ХI става т. ХII и в нея в 
т. 1 след думите „65 години“ се добавя „особено 
такива, настанени в специализирани институции 
за предоставяне на социални услуги“.
10. Досегашната т. ХII става т. ХIII и се 
изменя така: 
„ХIII. Имунизация срещу менингококови 
инфекции 
А. Имунизация срещу менингококови инфек­
ции с полизахаридна ваксина срещу серогрупите 
А и С се препоръчва за възрастни и деца над 
2 години:
1. заминаващи за страни, за които има 
данни за настояща или предишна епидемична 
активност на менингококи от серогрупи А и С, 
вкл. такива в т. нар. „менингитен пояс“;
2. предразположени към тежки инвазивни 
инфекции: с функционална или анатомична 
аспления, с имунодефицитни състояния, вкл. 
носители на НIV и болни с клинично проявена 
НIV инфекция;
3. при възникване на епидемични взривове, 
причинени от менингококи от серогрупа А или С.
Полизахаридната менингококова ваксина 
не се прилага при деца под 24-месечна въз­
раст. В случай на епидемия или на риск от 
епидемия по изключение ваксината може да 
бъде приложена на деца над 6-месечна възраст, 
ако е необходима защита срещу менингит от 
серогрупа А. За серогрупа С за предпочитане 
е използването на конюгирана менингококова 
ваксина при деца под 2-годишна възраст.
Б. Имунизация срещу менингококови ин­
фекции с конюгирана ваксина срещу серогрупи 
A, C, W-135 и Y при лица на възраст на и над 
12 месеца:
1. заминаващи за следните региони:
1.1. в страни, намиращи се в т. нар. „ме­
нингитен пояс“ в Африка;
1.2. в страни, за които има данни за насто­
яща или предишна епидемична активност, вкл. 
такива извън „менингитния пояс“;
1.3. в Мека, Саудитска Арабия, по време 
на годишното поклонничество; заминаващите 
трябва да притежават свидетелство за имуни­
зация срещу менингококов менингит, издадено 
преди не повече от 3 години и не по-малко от 
10 дни преди пристигането в Саудитска Арабия;
1.4. в страни, в които има изискване за иму­
низация с менингококова ваксина за студенти, 
на които предстои обучение;
2. при възникване на епидемични взривове, 
причинени от менингококи от серогрупа А, С, 
W-135 или Y.
Конюгираната ваксина може да се приложи 
като бустерна доза при лица с предшестваща 
ваксинация с неконюгирана полизахаридна 
менингококова ваксина.“
11. Досегашните т. ХIII и ХIV стават съот­
ветно т. ХIV и ХV.
§ 19. В приложение № 3 към чл. 9, ал. 2 
„Специфични изисквания към биопродуктите, 
включени в Имунизационния календар на Ре­
публика България“ т. 7 се изменя така:
„7. Биопродуктът за извършване на задължи­
телна планова реимунизация против тетанус и 
дифтерия трябва да бъде адсорбирана ваксина 
с намалено антигенно съдържание.“
§ 20. В т. 4.4 от приложение № 4 към чл. 9, 
ал. 3 „Специфични изисквания към биопро­
дуктите за постекспозиционна профилактика 
и тяхното приложение“ думите „Живата по­
лиомиелитна ваксина,“ се заличават.
§ 21. Приложение № 7 към чл. 13, ал. 2 се 
изменя така: